b'\n_START_ARTICLE_\nMatthias Thumser\n_START_PARAGRAPH_\nMatthias Thumser (s\xc3\xbcndinud 24. septembril 1953 Hofis) on saksa ajaloolane, Balti Ajaloo Komisjoni esimees alates 2007. aastast._NEWLINE_Thumser \xc3\xb5ppis ajalugu, germanistikat ja geograafiat W\xc3\xbcrzburgis, 1986. aastal sai ta doktorikraadi Otto Meyeri juhendamisel. 1992. aastal habiliteerus ta Marburgi \xc3\xbclikoolis._NEWLINE_Alates 1997. aastast t\xc3\xb6\xc3\xb6tab Thumser Berliini Vabas \xc3\x9clikoolis, ta on Friedrich Meinecke instituudi k\xc3\xb5rg- ja hiliskeskaja ajaloo professor._NEWLINE_Thumseri uurimisaladeks on paavstlus, Rooma ja Kesk-Itaalia keskajal; kirjakultuur hiliskeskajal; Liivimaa keskajal ning L\xc3\xb5una-Saksa varahumanism. Ta on ka "Liv-, Est- und Kurl\xc3\xa4ndisches Urkundenbuchi" I osa puuduolevate k\xc3\xb6idete (13.\xe2\x80\x9314. k\xc3\xb6ide, mis peaksid katma ajavahemiku 1472\xe2\x80\x931494) koostamisega tegeleva uurimisprojekti juht.'